 Aniga oo habeen ka mid ah habeenada gurigaygii amni ahaan la iiga soo kexeeyey oo uu ila socdo saaxiibkay Cqaadir Cismaan Dubadd oo uu guri kale igu keenay gaadhi Ayaan waxa aan ku idhi Ninyohow aan ku raaco oo aan sharaab iyo wax soo iibsado suuqa ee ina mari waxa aan sidaa u leeyahay waxa aan rabaa in aan soo yar nafiso , saaxiibkay amnigayga awgii wuu iga diiday , waxa uu ii sheegay in boolisku baadhayaan caawa gawaadhida , sidaa awgeedna ay tahay in aan gudaha ku sugnaado oo isagu ii soo iibiyo waxa aan rabo , amarkii waan qaatay meel daarad ah oo hawada u furan oo guriga ka mid ah baan caw iska dhigtay , aniga oo qalabkayga iska rogrogana ayaa waxa laiga soo wacay Messengerka Faysbuuga 2092018, waxa i soo wacay nin aanu hawada iska baranay oo ka mid ahaa dadkii halganka kula jiray taliskii Cabdi iley , markii uu i bariidiyey ee aan is waydaarsanay warran iyo waa nabad ayuu igu yidhi la hadal Madaxweyne Mustafe ayaa ila jooga oo kula hadalaya eh, aad baan ugu farxay soowicitaankaa marka loo eego xaalada aan ku sugnaa , Madaxweynihii woxooga is waraysanay , ugu dambayn isla qaadanay in aan u soo boxo dhinaca Jigjiga. 